**ПРОЕКТ!**

**НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА ЗА ОПРЕДЕЛЯНЕТО И АДМИНИСТРИРАНЕТО НА МЕСТНИТЕ ТАКСИ И ЦЕНИ НА УСЛУГИ НА ТЕРИТОРИЯТА НА ОБЩИНА ПЛОВДИВ, ПРИЕТА С РЕШЕНИЕ № 80, ВЗЕТО С ПРОТОКОЛ № 6 ОТ 04.03.2003Г., ПОСЛЕДНО ДОПЪЛНЕНА С РEШЕНИЕ № 90 ВЗЕТО С ПРОТОКОЛ № 6 ОТ 24.03.2022Г. НА ОБЩИНСКИ СЪВЕТ – ПЛОВДИВ.**

**ВНОСИТЕЛ: ЗДРАВКО ДИМИТРОВ - КМЕТ НА ОБЩИНА ПЛОВДИВ**

*Съгласно чл. 26, ал. 4 от Закона за нормативните актове, в законоустановения срок от 30 дни, Община Пловдив чрез настоящото публикуване за обществена консултация, предоставя възможност на заинтересованите лица да направят своите предложения и становища по проекта на Наредбата на е-таil адрес n.lemberov@plovdiv.bg. или в деловодството на Община Пловдив, пл.”Стефан Стамболов” № 1.*

**ОБОСНОВКА ЗА КОНКРЕТНАТА НЕОБХОДИМОСТ ОТ ПРИЕМАНЕТО НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБАТА ЗА ОПРЕДЕЛЯНЕТО РАЗМЕРА НА МЕСТНИТЕ ТАКСИ И ЦЕНИ НА УСЛУГИ НА ТЕРИТОРИЯТА НА ОБЩИНА ПЛОВДИВ**

**МОТИВИ**

1. **Причини, които налагат приемането на Наредба за изменение и допълнение на Наредба за определянето и администрирането на местните такси и цени на услуги на територията на Община Пловдив**

 С решение №325, взето с протокол №17 от 09.11.2021г. е отказано сключването на допълнително споразумение за удължаване на срока с 6 години и 8 месеца на Договор за възлагане на концесия между Община Пловдив и ЕТ „Ванеса-Иванка Коева“. Със Заповед №21ОА3470/23.12.2021 на Кмета на Община Пловдив лятно кино „Христо Смирненски“ е предоставено за управление на отдел „Култура, археология и културно наследство“. Гореописаният имот е подготвен за провеждане събития от физически и юридически лица, както и вече има направени запитвания за провеждане на събития на лятното кино от средата на месец май до края на месец септември 2022г. С оглед на гореизложеното е необходимо актуализиране на подзаконовата нормативна уредба, прилагана от Община Пловдив. Промените, които се предлагат в Наредба за определянето и администрирането на местните такси и цени на услуги на територията на община Пловдив са в Приложение №8, т.8.6 към Наредбата, в раздела „Цени на услуги за ползване на общински почивни бази за граждани, неработещи в общински структури и цени на услугите за организиране и провеждане на мероприятия в зали общинска собственост“ са свързани с въвеждането на нова услуга, която ще се предлага от Община Пловдив, а именно: „Цени за провеждане на мероприятия в Лятно кино „Христо Смирненски“ /Орфей/. На следващо място,изменението на Наредбата ще разшири възможноста на община Пловдив да предостави нова услуга на физически и юридически лица за организиране на събития, както и същевременно ще прецизира текстове, с цел улесняване на прилагането на Наредбата.

Новата услуга, предоставяна от Община Пловдив, ще предложи възможността за използването на още едно място за организиране и провеждане на събития на територията на Община Пловдив на физически и юридически лица, като същевременно ще се увеличат приходите на Община Пловдив от мероприятия, организирани на лятното кино. В Приложение №8, т.8.6 към Наредбата след **III (римско)** **ДРУГИ и Забележка към раздела**, се създава нов раздел „Цени за провеждане на мероприятия в Лятно кино „Христо Смирненски“ /Орфей/ с част „Забележки“.

При последното изменение на Наредбата, гласувано с Решение № 90, взето с Протокол № 6 от 24.03.2022г.на Общински съвет-Пловдив, в Приложение № 8, т.8.6 в текста „Забележка“ към **ЦЕНИ ЗА ПРОВЕЖДАНЕ НА МЕРОПРИЯТИЯ В ДОМ НА КУЛТУРАТА „БОРИС ХРИСТОВ” (отм., ново с Р.8, Пр.1 от 23.01.2018г., изм. и доп. с Р.№13, Пр№1 от 22.01.2019 г.)** е допусната техническа грешка. В последното изречение е изписано, че окончателното плащане е в размер на 90%, а трябва да бъде изписано „окончателно плащане в размер на 70%“ съгласно предходно изречение.

Също така при публикуването на Наредбата за обществено обсъждане в мотивационната част е посочено, че с писмо вх.№ 22МЗ-22/04.02.2022г. на Община Пловдив, Регионален природонаучен музей – Пловдив уведомява за причините и необходимостта от повишаване цените на всички услуги като конкретно са разписани цените, регламентирани в Приложение 8.2. Предложено е входът за експозицията за възрастни да бъде променен от 6.00 лева на 7.00 лева. В проекта на решение обаче е допусната техническа грешка и цената не е променена.

При изработването на проекта на Наредба за изменение и допълнение на Наредба за определянето и администрирането на местните такси и цени на услуги на територията на община Пловдив са спазени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност.

**Принцип на необходимост** – Приемането на Наредба за изменение и допълнение на Наредба за определянето и администрирането на местни такси и цени на услуги на територията на община Пловдив е необходимо с оглед създаването на нова услуга, която ще предлага Община Пловдив за ползване на лятното кино „Христо Смирненски“ и като по този начин ще се увеличат приходите в общинския бюджет, както и ще се създаде нова локация за организиране на мероприятия на територията на Община Пловдив от физически и юридически лица, както и отстраняване на технически грешки в в Приложение № 8, т. 8.2. и т.8.6.

 **Принцип на обоснованост** – Приемането на Наредба за изменение и допълнение на Наредбата за определянето и администрирането на местните такси и цени на услуги на територията на община Пловдив се обосновава с разпоредбите на чл.21, ал.1, т.7, и т.23 и ал.2 от Закона за местното самоуправление и местната администрация и във връзка с [чл. 3, ал. 2](https://plovdiv.obshtini.bg/doc/388893/0/#p36829851) и [чл. 12, ал. 1](https://plovdiv.obshtini.bg/doc/388893/0/#p15192981) и ал. 4 от Наредбата за определянето и администрирането на местните такси и цени на услугите на територията на община Пловди при спазване на изискването на

чл. 8, чл.11, ал.3, чл.15, ал.1, чл.18а, чл.19, ал.1, чл.20, чл.26 и чл.28 от ЗНА и във връзка с чл.75, чл.76, чл.77 и чл.79 от АПК.

**Принципите на предвидимост и откритост** са спазени – проектът с мотивите и предварителните оценки на въздействието на проекта на Наредба за изменение и допълнение на Наредба за определянето и администрирането на местните такси и цени на услуги на територията на община Пловдив са публикувани на интернет страницата на община Пловдив за навременно информиране и предоставяне на становища и предложения от заинтересованите групи**.**

**Принцип на съгласуваност** – проектът на Наредба за изменение и допълнение на Наредба за определянето и администрирането на местните такси и цени на услуги на територията на община Пловдив с мотивите, чрез интернет страницата на община Пловдив, публично са предоставени на заинтересованите групи, като ще бъдат взети предвид направените в хода на обсъждането становища и предложения.

 **Принципите на субсидиарност, пропорционалност и стабилност** – предложената за приемане Наредба за изменение и допълнение на Наредбата за определянето и администрирането на местните такси и цени на услуги на територията на община Пловдив е в съответствие с нормативните актове от по**-**висока степен.

При изработване на проекта за приемане Наредба за изменение и допълнение на Наредбата за определянето и администрирането на местните такси и цени на услуги на територията на община Пловдив е спазен чл.18а от Закона за нормативните актове, както и разпоредбите на глави II и III от същия. Извършена е предварителна оценка на въздействиетона проекта **-** Наредба за изменение и допълнение на Наредбата за определянето и администрирането на местните такси и цени на услуги на територията на община Пловдив, която е прикачена към публикувания проект.

 **Цел на Наредбата**

Община Пловдив осъществява политика и важна роля в осигуряването на гражданите, бизнеса и посетителите на града на услуги в сферата на социалните, културните и спортни дейности, градоустройство и други. В текста на чл. 6, ал. 1 от ЗМДТ изчерпателно са изброени всички видове такси, които общините събират, а съгласно ал. 2 пак там - за всички услуги и права, предоставяни от общината, с изключение на тези по ал. 1 от същия член, в правомощията на общинския съвет е да определя цената на съответната услуга или право.

Съгласно чл. 8 от ЗМДТ общинският съвет определя размера на таксите при спазване на съответните принципи.

С приемането на Наредба за изменение и допълнение на Наредба за определянето и администрирането на местните такси и цени на услуги на територията на община Пловдив се цели актуализиране и разширяване на обхвата на услугите, предлагани от общинска администрация на територията на община Пловдив на физически и юридически лица, с оглед по-пълно задоволяване на обществените потребности.

 **Финансови средства, необходими за прилагането на Наредбата**

 За прилагане на измененията и допълненията в Наредбата за определянето и администрирането на местните такси и цени на услуги на територията на община Пловдив не е необходимо разходването на допълнителни бюджетни средства.

 **Очаквани резултати**

 В резултат от прилагането на проекта на наредба се очакват следните основни резултати:

1. Прецизиране на нормативната уредба с местно значение с цел улесняване на правоприлагането ѝ.
2. Постигане на баланс между направените разходи от община Пловдив по предоставянето на услугата за ползване на лятното кино „Христо Смирненски“.
3. Повишена ефективност при ползването на имоти – общинска собственост.
4. Въвеждането на нов вид услуга, която ще позволи изполване на „Христо Смирненски“ за провеждане на събития.

 **Анализ за съответствие с правото на Европейския съюз**

Предлаганото приемане на Наредба за изменение и допълнение на Наредбата за определянето и администрирането на местните такси и цени на услуги на територията на община Пловдив е в съответствие с нормативните актове от по**-**висока степен, както и с тези на европейското законодателство.

Приемането на Наредба за изменение и допълнение на Наредбата за определянето и администрирането на местните такси и цени на услуги на територията на община Пловдив е подзаконов нормативен акт за прилагане на отделни разпоредби на Закона за местното самоуправление и местната администрация, Закона за местните данъци и такси, Закона за нормативните актове и други приложими законови разпоредби, поради което съответствието й с правото на Европейския съюз е предопределено от съответствието на цитираните нормативни актове с правото на Европейския съюз и доколкото тези норми са транспонирани и въведени в националното законодателство на РБ.

В изпълнение на изискванията на Закона за нормативните актове (ЗНА) са извършени предварителна и частична оценка на въздействието на проекта на подзаконовия нормативен акт.

Проектът на подзаконовия нормативен акт - Наредба за изменение и допълнение на Наредба за определянето и администрирането на местните такси и цени на услуги на територията на община Пловдив е публикуван на официалната страница на община Пловдив на **04.05.2022 г**.

В рамките на законовия 30 дневен срок за обществени консултации ще бъдат взети предвид предложенията и становищата по проекта на Наредба за изменение и допълнение на Наредба за определянето и администрирането на местните такси и цени на услуги на територията на община Пловдив, като същите ще бъдат публикувани на интернет страницата на община Пловдив в предвидения от закона срок. Публикуваната справка ще отразява постъпилите предложения заедно с обосновка на неприетите предложения, като същите ще бъдат оповестени от вносителя преди приемането на акта на Общински съвет – Пловдив.

**Правни основания:** разпоредбите на чл.21, ал.1, т.7, и т.23 и ал.2 от Закона за местното самоуправление и местната администрация и във връзка с [чл. 3, ал. 2](https://plovdiv.obshtini.bg/doc/388893/0/#p36829851) и [чл. 12, ал. 1](https://plovdiv.obshtini.bg/doc/388893/0/#p15192981) и ал. 4 от Наредбата за определянето и администрирането на местните такси и цени на услугите на територията на община Пловди при спазване на изискването на чл. 8, чл.11, ал.3, чл.15, ал.1, чл.18а, чл.19, ал.1, чл.20, чл.26 и чл.28 от ЗНА и във връзка с чл.75, чл.76, чл.77 и чл.79 от АПК.

**Фактически основания:** Въвеждане на нова цена на услуга, предоставяна от Община Пловдив и нейните структурните звена на община Пловдив на физически и юридически лица за провеждане на мероприятия на територията на Община Пловдив.

**ПРОЕКТ ЗА РЕШЕНИЕ:**

 **I.** Приема Наредба за изменение и допълнение на Наредба за определянето и администрирането на местните такси и цени на услуги на територията на община Пловдив, приета с решение № 80, взето с протокол № 6 от 04.03.2003 г., последно допълнена с Р. № 90, Пр. № 6 от 24.03.2022 г., в сила от 1.04.2022 г.

**§1. Изменя текста на Приложение № 8, 8.6** „Цени на услуги за ползване на общински почивни бази за граждани, неработещи в общински структури и цени на услугите за организиране и провеждане на мероприятия в зали общинска собственост“, ***в частта Забележки след III „ Други“,*** като той придобива следното съдържание, а именно:

|  |
| --- |
| Забележка : 1. Не се заплащат цени по т.I и т.II за мероприятия, организирани от Община Пловдив, по утвърден от Кмета на Общината график за съответната година. 2. За провеждане на мероприятия от раздел I – т.1.1. и 1.2. предварително се заплаща сума в размер на 30% от стойността на съответната услуга. Сумата е дължима в срок до 10 дни след получаване на потвърждение за дата за провеждане на събитието, когато се отнася за текущата година. В случай, когато събитието е за следващата година/ни, сумата е дължима в първия месец от съответната година, в която се провежда събитието. При отказ на заявителя от провеждане на мероприятието сумата не се възстановява. При невнасяне на сумата в размер на 30% от стойността на съответната услуга до 10 дни след потвърждение, датата се счита за свободна. Окончателното плащане в размер на 70% от стойността на съответната услуга следва да бъдат внесени в срок до 10 дни преди ползване на обекта. |

**§2.** Допълватекста на **Приложение № 8, 8.6** „Цени на услуги за ползване на общински почивни бази за граждани, неработещи в общински структури и цени на услугите за организиране и провеждане на мероприятия в зали общинска собственост“, **катосъздава нов раздел след Раздел III** **„Други“ и част „Забележка“**  със следното съдържание:

|  |  |
| --- | --- |
| IV. | **ЦЕНИ ЗА ПРОВЕЖДАНЕ НА МЕРОПРИЯТИЯ В ЛЯТНО КИНО „ХРИСТО СМИРНЕНСКИ“ /ОРФЕЙ/** |
| 1.1. | Цена за ползване на лятно кино „Христо Смирненски“ /Орфей/: |  лв. |
| За ден | 550.00 |
| За 1 час | 100.00 |
| За репетиции или изграждане на сценични  декори - за ден | 250.00 |
| 1.2. | Цена за ползване на лятно кино „Христо Смирненски“ /Орфей/ от училища, детски градини и ОДК на територията на Община Пловдив | лв.  |
| За ден | 300.00 |
| За 1 час | 50.00 |
| За репетиции или изграждане на сценични  декори - за ден | 150.00 |
|  1.3. | Цена за провеждане на мероприятия от държавни културни институти и ФА „Тракия“ на ден | 300.00 |
| 1.4. | Цена за кинопрожекция за ден | 100.00 |
| Забележка:  |
| 1. Не се заплащат цени за мероприятия, организирани от Община Пловдив, по утвърден от Кмета на Общината график за съответната година.
2. За провеждане на мероприятия в Лятно кино предварително се заплаща сума в размер на 30% от стойността на услугата. Сумата е дължима в срок до 10 дни след получаване на потвърждение за дата за провеждане на събитието, когато се отнася за текущата година. В случай, когато събитието е за следващата година/ни, сумата е дължима в първия месец от съответната година, в която се провежда събитието. При отказ на заявителя от провеждане на мероприятието сумата не се възстановява. При невнасяне на сумата в размер на 30% от стойността на съответната услуга до 10 дни след потвърждение, датата се счита за свободна. Окончателното плащане в размер на 70% от стойността на съответната услуга следва да бъдат внесени в срок до 10 дни преди ползване на обекта и след издадена фактура от отдел КАКН. При отказ на заявителя от провеждане на мероприятието сумата не се възстановява.

 3. Разходите за електроенергия и вода, използвани при провеждане на мероприятието се заплащат от ползвателя на Лятно кино след подписване на констативен протокол за показателите на електромера и водомера преди и след събитието. |

**§ 3**. Отменя Приложение № 8, 8.2 „Цени на услуги и права, предоставяни от Общински институт "Старинен Пловдив", Регионална Народна библиотека "Иван Вазов" Пловдив, Градска художествена галерия-Пловдив, Регионален етнографски музей - Пловдив, Регионален природонаучен музей - Пловдив, Регионален исторически музей, Регионален археологически музей-Пловдив, Фолклорен ансамбъл „Тракия“ ***в частта*** „Цени на услуги и права, предоставяни от Регионален природонаучен музей – Пловдив и приема ново Приложение № 8, 8.2 в частта на „Цени на услуги и права, предоставяни от Регионален природонаучен музей - Пловдив, както следва:

|  |
| --- |
| **РЕГИОНАЛЕН ПРИРОДОНАУЧЕН МУЗЕЙ - ПЛОВДИВ** |
|  |
| **№ по ред** | **ВИД НА УСЛУГАТА** | **Цена****с ДДС** |
| 1. |  **Вход за експозицията** |  |
| 1.1 |  За деца до 7 години | 2.00 |
| 1.2 |  За ученици, студенти | 4.00 |
| 1.3 |  За възрастни | 7.00 |
| **2.** |  **Специализирана беседа (до 20 души)** |  |
| 2.1 |  На български език | 30.00 |
| 2.2 |  На чужд език | 30.00 |
| **3.** |  **Видеопрезентации** | 30.00 |
| **4.** |  **За снимане в залите** |  |
| 4.1 |  С фотоапарат | 2.00 |
| 4.2 |  С видеокамера | 4.00 |
| **5.** |  **Вход за планетариум** |  |
| 5.1 |  Единични билети 2D: |  |
| 5.1.1 |  За деца до 7 години | 4.00 |
| 5.1.2 |  За ученици, студенти | 7.00 |
| 5.1.3 |  За възрастни  | 10.00 |
| 5.2 |  Групови билети 2D |  |
| 5.2.1 |  от 5 до 50 възрастни | 7.00 |
| 5.2.2 |  от 5 до 50 ученици и студенти/ на човек | 6.00 |
| 5.2.3 |  от 5 до 50 деца до 7 години / на човек | 3.00 |
| 5.3 |  Единични билети 3D: |  |
| 5.3.1 |  За деца до 7 години | 5.00 |
| 5.3.2 |  За ученици, студенти | 8.00 |
| 5.3.3 |  За възрастни | 11.00 |
| 5.4 |  Групови билети 3D |  |
| 5.4.1 |  от 5 до 50 възрастни/ на човек | 8.00 |
| 5.4.2 |  от 5 до 50 ученици и студенти / на човек | 7.00 |
| 5.4.3 |  от 5 до 50 деца до 7 години / на човек | 4.00 |
| **6.** |  **Вход за зала „Тропик“** |  |
| 6.1 |  Деца до 7 години | 2.00 |
| 6.2 |  За ученици, студенти | 4.00 |
| 6.3 |  За възрастни | 5.00 |
| **7.** |  **Комбинирани билети (Екпспозиция, Планетариум, Зала Тропик)** |  |
| 7.1 |  За ученици, студенти | 12.00 |
| 7.2 |  За възрастни  | 20.00 |
| 7.3 |  За деца до 7 години | 6.00 |
| **8.** |  **Ползване на зала от сградата на музея, на ден** | 150.00 |
|  **Забележка:*** *Комбинираните билети не важат за 3D прожекции;*

 **Входът на Музея е безплатен за следните посетители и събития, срещу представяне на валиден документ, както следва:*** *Всеки първи четвъртък от месеца - за учащи, пенсионери и деца до 7 години;*
* *За водачи на организирани групи над 10 души;*
* *За хора със специфични потребности (след представяне на валиден документ);*
* *За членове на ИКОМ, ИКОМОС u журналисти - срещу съответната легитимация;*
* *За официални делегации и гости на община Пловдив;*
* *За дарителите на музея, членовете на НПО Приятели на РПНМ-Пловдив;*
* *За бивши и настоящи служители;*
* *На 6 септември - Празник на Съединението на България и град Пловдив;*
* *На 18 май - Европейска нощ на музеите и галериите;*
* *В Пловдивска нощ на музеите и галериите*
 |

Наредба за изменение и допълнение на Наредба за определянето и администрирането на местните такси и цени на услуги на територията на Община Пловдив, приета с решение № 80, взето с Протокол № 6 от 04.03.2003г., влиза в сила от **…… г.**,

**§ 4.** Изпълнението на Наредбата се възлага на Кмета на Община Пловдив, кметовете на райони и на останалите разпоредители с бюджет по бюджета на община Пловдив.